בני מורן הפקות נבחרה להפיק את כנס 'סביבה 2020' אשר התקיים בפעם הרביעית במרץ 2010 ונחשב לכנס המרכזי בתחום איכות הסביבה בישראל. הכנס נועד לקדם דיון וגיבוש מדיניות בנושאים סביבתיים בישראל, ומהווה במה למפגש בין התעשייה והמגזר הפיננסי לבין הגופים המפקחים, האקדמיה והארגונים הסביבתיים.
במסגרת ההכנות לכנס נתבקשנו להפיק אירוע יוקרתי ומכובד בו יתארחו כ-700 אורחים, ממובילי תחום הסביבה בישראל, וביניהם מנכ"ל החברה לשירותי איכות הסביבה דר' איתן זילביגר והשר להגנת הסביבה גלעד ארדן. כמו כן, התבקשנו לתאם בין עשרות הגופים השותפים לכנס, וביניהם חברות וגורמי תעשייה, המשרד לאיכות הסביבה וחברות מובילות בתחום הייעוץ והטיפול הסביבתי.
בהתאם לרוח הכנס בחרנו לקיים את האירוע באולם אושן בגני התערוכה ת"א, באווירה חגיגית ו'ירוקה'. מאות מוזמני הכנס נהנו מהשתתפותם של דוברים מובילים בתחום מהארץ ומחו"ל ומאירוח ברמה גבוהה הכולל קייטרינג איכותי, מתן תוכניה מפורטת, חומרי קריאה ואמצעי כתיבה לנוחותם של המשתתפים וכמובן- סידורי אבטחה, סאונד ושירותי ניהול וארגון בדרגה הגבוהה ביותר. לצד הכנס, בהתאם לנושא המרכזי ובמטרה להעשיר את הכנס, הקמנו תערוכה אשר הציגה את פועלם של נותני החסות ואת חולצות אגודת אל"ה למחזור בעיצובם של תלמידי 'בצפר'- מכללה ללימודי עיצוב ופרסום. הצוות המקצועי של 'BMP- הפקת אירועים וכנסים' ליווה את כל שלבי ההכנה בהיבטים הארגוניים, הכספיים והביצועיים תוך הקפדה על תכנון ובקרה תקציבית, פיקוח על קצב העבודה והכנת תוכנית מגירה למקרה של שינויים בלתי צפויים.
הכנס הוכתר כהצלחה וחיזק את מעמדו של מיזם 'סביבה 2020' כמיזם מרכזי ובולט בתחום איכות הסביבה בישראל.
רוצה להפיק אירוע?